ΜΕ ΑΦΟΡΜΗ ΤΗΝ ΠΡΟΒΟΛΗ 

«τα κορίτσια τη$ βροχή;» 


Τα «κορίτσια της βροχήν» είναι ένα ντοκιμαντέρ για τη συμμετοχή των γυναικών ατον αγώνα ενά¬ 
ντια στη χούντα. Περιγράφονται εμπειρίες συλλήψεων, φυλακίσεων και βασανισμών από τις ίδιες 
τις γυναίκες που τις βίωσαν, οι οποίες αποτέλεσαν ενεργά υποκείμενα στη διαμόρφωση των κοι- 
νωνικών εξελίξεων εκείνης της εποχής. 


Η επίσημη ιστορική αφήγηση σπάνια στρέφεται ή επικεντρώνει σ' αυτούς/ές που δεν είναι «νικη¬ 
τές» ή «ήρωες». Και αυτό γιατί η ιστορία γρέιφεται από «τα πάνω». Ένα στοιχείο που δομεί τις κυ¬ 
ρίαρχες αντιλήψεις, διαμορφώνει και οργανώνει τις κοινωνικές σχέσεις είναι η πατριαρχία. Πάντα 
τα δρώντα υποκείμενα στα κινήματα και στους αγώνες αφήνεται να εννοηθεί ότι είναι άντρες. Α¬ 
ντίθετα, η συμμετοχή της γυναίκας στους κοινωνικοταξικούς αγώνες πολύ συχνά αποσιωπάται. 
Αποτελεί ένα κενό. Αλλά, ακόμα και όταν γίνεται αναφορά σε αγωνιζόμενες γυναίκες μοιάζει πε¬ 
ρισσότερο σαν η εξαίρεση στο\ Γ κανόνα, σαν κάτι το αφύσικο... 


Μπορεί με το πέρασμα των χρόνων να φαίνεται ότι έχουν λειανθεί οι διαχωρισμοί και οι ιεραρχή¬ 
σεις που παράγονται με βάση το φύλο, παρόλα αυτά μιλάμε ουσιαστικά για μία αναδιάταξη του κυ¬ 
ρίαρχου λόγου που δεν παύει να παραμένει πατριαρχικός και να βασίζεται στους έμφυλους 
διαχωρισμούς. Ετσι, η μαχητικότητα αποτελεί αντρικό προνόμιο. Το ίδιο και η ενασχόληση με τα 
«κοινά». Η γυναίκα της δημόσιας σφαίρας αναμετράται ουσιαστικά με έναν πήχη που έχουν «ανε¬ 
βάσει» άντρες και με βάση αυτόν θα κριθεί τελικά πόσο υπολείπεται ή πόσο ξεπέρασε πς αντίστοιχες 
αντρικές επιδόσεις. Η γυναίκα ακόμα και όταν αγωνίζεται περιγράφεται ως «άξια» λόγω της εκ 
φύσεως αδυναμίας του φύλου της. Τονίζονται και επιβεβαιώνονται για ακόμα μια φορά τα δίπολα 
της πατριαρχικά δομημένης κοινωνίας: δυνατός- αδύνατη, θαρραλέος- απροστάτευτη. 


Η συγκεκριμένη προβολή επιλέχθηκε για την ε π αν οίκε ίο ποί¬ 
ηση της συλλογικής- ιστορικής μνήμης μέσα από τα βιώματα 
των γυναικών του ντοκιμαντέρ. Σε μια περίοδο άκρατου συ¬ 
ντηρητισμού, όπως αυτή της χούντας, οι γυναίκες αυτές ξεπέ¬ 
ρασα ντους στερεοτυπικούς τους κοινωνικούς ρόλους( αυτούς 
της μάνας και της νοικοκυράς), αγωνίστηκαν και «έλαβαν την 
τιμωρία που τους αναλογεί» σύμφωνα με τα χαρακτηριστικά 
του φύλου τους{ ξερίζωμα μαλλιών, βιασμοί κ.ά). ΓΥ αυτό και 
τα βιώματά τους πρέπει να πάρουν το χώρο που τους αναλογεί 
στην ιστορία των κινημάτων. Όλα τα παραπάνω αναφέρονται 
χωρίς καμία διάθεση θυματοποίησης ή ιεροποίησης των γυ¬ 
ναικών αυτών. Ούτε με διάθεση να ανα δείξουμε γενικά τη γυ¬ 
ναίκα ως ισάξια του άντρα. Για μας είναι ζήτημα η αποτίναξη 
των κοινωνικών ρόλων, η καταστροφή των ιεραρχήσεων με 
βάση το φύλο, η κατανόηση ότι οι έμφυλοι διαχωρισμοί και η 
πατριαρχία δεν είναι έξω από το συνολικότερο πλέγμα εξου¬ 
σιαστικών σχέσεων της κυριαρχίας. Για μας η συμμετοχή στους 
αγώνες και η αντίσταση δεν έχει να κάνει με κατασκευασμένα 
χαρακτηριστικά και κοινωνικούς ρόλους αλλά με το πόσο ρι¬ 
ζοσπαστικέ! στέκεται η καθεμία/νας απέναντι σε έ),τι καθορίζει 
τη ζωή του/της. 

